АҞӘА, хәажәкыра 20 – Sputnik. Акоронавирус ашьақәыргыларазы атест-системақәа Аԥсныҟа иааргеит ҳәа Sputnik иазеиҭарҳәеит Аԥсны Агәабзиарахьчареи асоциалтә еиқәыршәареи рминистрра апресс-маҵзураҿы.
Аҭҵаарақәа мҩаԥыргалоит аҳақьым иахәҭоуп ҳәа ианиԥхьаӡо, акоронавирустә инфекциа асимптомақәа раан.
"Акоронавирус COVID-19 ашьақәыргыларазы атест-системақәа Аԥсныҟа иааргеит хәажәкыра 20 рзы, уажәшьҭарнахыс абиоматериал атәыла анҭыҵҟа агара аҭаххаӡом", - рҳәеит аминистрраҿы.
Атестқәа аус рыдырулеит Роспотребнадзор авирусологиеи абиотехнологиеи рцентр "Вектор" аҟны.
Уаанӡа аминистрраҿы иазгәарҭахьан акоронавирус ашьақәыргылара алыршахоит хәажәкыра 21 инаркны ҳәа. Иазгәаҭан зшоура халаз, аимҳәа змоу анализқәа арҭаларц.
Иара убас шәаԥхьар ҟалоит: